రాధాకృష్ణా ఆయీ ఎవ్వరితోనూ ఎక్కువగా మాట్లాడేది కాదు. నిరంతరమూ తీవ్ర సాధనలోను, సేవలోను తన సమయమంతా గడిపేది. బాబా కొంతమంది భక్తులను ఆమె ఇంట్లో ఉండమని పంపేవారు. ఆమె వారిలో బాబా పట్ల శ్రద్ధ పెంచి ఎంతో సేవ చేయించేది. బాబా తిరిగే శిరిడీ వీధులను, <MASK>ను శుభ్రంగా చిమ్మేది. ధుని వల్ల మసిబారిన గోడలను శుభ్రం చేసేది. చావడి ముందు చక్కగా ముగ్గుతో అలంకరించేది. ఆమె భక్తికి మెచ్చి బాబా ఆమెకు ప్రతిరోజూ మధ్యాహ్నం ఒక రొట్టె కూర పంపేవారు. అది మాత్రమే ఆమె భుజించేది. ఆమె ఇంటిని బాబా 'శాల ' అని పిలిచేవారు. ఆమె నిండా ముసుగు కప్పుకుని బయటకు వచ్చేది. ఎప్పుడూ తెల్లటి వస్త్రాలనే ధరించేది. అవి కూడా బాబా ప్రసాదించినవే. రోజు విడిచి రోజు బాబా చావడికి వెళ్ళేవారు. ఆ తర్వాత ఆమె మసీదుకు వచ్చి దానిని శుభ్రం చేసేది.
రాధాకృష్ణ ఆయీ
చినసింధిపుత్తు పండరీపురం షిరిడీ మసీదు